**ZMLUVA O poskytOVANí konzultačných a poradenských služieb**

uzavretá podľa ust. § 262 ods. 2 Obchodného zákonníka medzi nasledovnými zmluvnými stranami

**Objednávateľ:**  **Agentura pro ekonomický rozvoj Vsetínska, o.p.s.**

so sídlom : Horní náměstí 3, 755 01 Vsetín

Zastúpená : XXXXXXXXXXXXXXXXXXXXX, riaditeľ

IČO: 26863081

DIČ: CZ26863081

Bankové spojenie: Československá obchodní banka, a. s.

Č. účtu: 197421158/0300

IBAN: CZ39 0300 0000 0001 9742 1158

(ďalej len „Objednávateľ“)

a

**Poskytovateľ :**  **SYSTEM SOLUTIONS s. r. o.**

so sídlom Republiky 10, 010 01 Žilina

Zastúpená: XXXXXXXXXXXXXXXXXXX, konateľ

IČO: 44 222 882

DIČ: 2022631237

IČ DPH: SK2022631237

Bankové spojenie : Tatra banka a.s. Bratislava

Č. účtu : 2620142340/1100

IBAN : SK35 1100 0000 0026 2014 2340

Zapísaný v Obchodnom registri : Okresný súd Žilina, oddiel: Sro, vložka číslo: 60642/L

(ďalej len „Poskytovateľ“)

Vyššie uvedené zmluvné strany, **Agentura pro ekonomický rozvoj Vsetínska, o.p.s.**, ako objednávateľ a spoločnosť **SYSTEM SOLUTIONS s. r. o.** ako poskytovateľ sa dohodli na uzavretí zmluvy o poskytovaní poradenských a konzultačných služieb za nasledovných podmienok:

**Preambula**

1. Poskytovateľ má skúsenosti s poskytovaním poradenských a konzultačných služieb v oblasti Euroconsultingu.
2. Objednávateľ má záujem o konzultačné služby v oblasti Euroconsultingu pri spracovaní a  realizácii projektu v rámci regionálneho rozvoja, kedy sa podieľa na príprave zámeru cezhraničnej spolupráce mezi českým partnerom Muzeum regionu Valašsko, p.o. a slovenským partnerom obcí Častkovce, na ktorý spoločne zamýšľajú podať žiadosť o poskytnutie finančných prostriedkov z fondov EÚ na príslušný Riadiaci orgán na základe výzvy.
3. Objednávateľ si uvedomuje, že o udelení, respektíve neudelení finančných prostriedkov z fondov EÚ rozhoduje výlučne výberová komisia na úrovni riadiaceho orgánu, pričom Poskytovateľ nemá žiaden vplyv na jej rozhodovanie.
4. Vzhľadom na vyššie uvedené skúsenosti Poskytovateľa, ako aj vzhľadom na skutočnosť, že Objednávateľ chce využiť odborné znalosti Poskytovateľa pre účely prípravy žiadosti o poskytnutie finančných prostriedkov z fondov EÚ na realizáciu projektu cezhraničnej spolupráce mezi Muzeem regionu Valašsko, p.o. a obcou Častkovce, sa Objednávateľ a  Poskytovateľ dohodli, že uzavrú túto Zmluvu.

**1. Definície a interpretácia pojmov**

* 1. „**Projekt**“ je zámer Muzea regionu Valašsko, p.o. (přeshraniční partner – ďalej iba ako **„Projektový partner“**) a obce Častkovce (vedúci partner projektu – ďalej iba ako **,,Hlavný partner“**) v oblasti cezhraničnej spolupráce.
  2. „**Výzva**“ je výzva na predkladanie projektov pre konečného prijímateľa, v rámci programu Interreg SK-CZ 2021-2027, číslo výzvy INTERREG SK-CZ/2023/2\_Kultúra.
  3. „**RO**“ alebo „**Riadiaci orgán**“ je riadiaci orgán štátnej správy pre Výzvu, t.j. Ministerstvo investícií, regionálneho rozvoja a informatizácie Slovenskej republiky, ktorý je taktiež aj **,,SO“** alebo **„Sprostredkovateľský orgán“** (ďalej len „MIRRI“).
  4. **„Žiadosť o NFP**“ je žiadosť Hlavného partnera o poskytnutie finančných prostriedkov z fondov EÚ na realizáciu Projektu, ktorú vypracuje Poskytovateľ, a ktorú má Hlavný partner v spolupráci s Projektovým partnerom záujem podať na MIRRI.
  5. **„Žiadosť na strane CZ**“ tvorí časť dokumentácie, ktorú vypracuje Poskytovateľ pre Objednávateľa a ktorá bude súčasťou Žiadosti o NFP v zmysle bodu 1.4. na realizáciu Projektu.
  6. „**Prostriedky**“ sú nenávratné finančné prostriedky z fondov EÚ, ktoré sú predmetom Žiadosti o NFP.
  7. **„ITMS 2014+“** je Informačno - technologický monitorovací systém, ktorý prostredníctvom verejnej časti zabezpečuje komunikáciu so žiadateľom. Prostredníctvom ITMS 2014+ sa podáva Žiadosť o NFP.
  8. **„Zmluva o poskytnutí nenávratného finančného príspevku“** alebo **„Zmluva o NFP“** je zmluva o poskytnutí Prostriedkov podpísaná medzi MIRRI a Hlavným partnerom po schválení Žiadosti o NFP.
  9. **,,Rozhodnutie o schválení nenávratného finančného príspevku“ je** oznámenie výsledku procesu výberu ŽoNFP žiadateľom prostredníctvom zaslania rozhodnutí o:

a) schválení ŽoNFP – pre žiadateľov, ktorých ŽoNFP vyhoveli výberovým kritériám.

b) neschválení ŽoNFP– pre žiadateľov, ktorých ŽoNFP nevyhoveli výberovým kritériám, resp. boli nad rámec alokácie výzvy.

1. **Účel zmluvy**

2.1. Účelom tejto Zmluvy je zabezpečiť spoluprácu zmluvných strán v záujme riadneho a včasného vypracovania **Žiadosti na strane CZ** a vytvoriť tak pre Projektového partnera možnosť získať Prostriedky na realizáciu spoločného Projektu s Hlavným partnerom.

**3. Predmet zmluvy**

* 1. Zmluvné strany sa dohodli, že predmetom tejto zmluvy je záväzok Poskytovateľa poskytnúť Objednávateľovi služby externého projektového manažmentu - vypracovanie Žiadosti na strane CZ súvisiacej s realizáciou projektu : ,,**Keď nás spoja historické parky, ktoré znova ožijú**“ v rámci v rámci programu Interreg SK-CZ 2021-2027, číslo výzvy INTERREG SK-CZ/2023/2\_Kultúra a záväzok Objednávateľa zaplatiť Poskytovateľovi za poskytnuté služby odmenu v súlade s touto Zmluvou. Záväzok Poskytovateľa je bližšie špecifikovaný v pod-bode 3.2. tohto článku.

**3.2. Zabezpečenie externého manažmentu prípravy** **Žiadosti o NFP**

* + 1. Záväzok vypracovať pre Objednávateľa Žiadosť na strane CZ, čo predstavuje vypracovanie dokumentácie a podkladov pre hlavného cezhraničného partnera, ktorým je Muzeum regionu Valašsko, p.o., potrebných pre podanie spoločnej Žiadosti o NFP, ktorú bude predkladať Hlavný partner, vrátanie spracovania v systéme ITMS2014 riadne a včas vo forme určenej v rámci výzvy na predkladanie projektov pre konečného prijímateľa.
    2. Poskytovateľ sa tiež zaväzuje vypracovať všetky náležitosti vyplývajúce z prípadnej výzvy na doplnenie Žiadosti.

**4. Doba plnenia predmetu zmluvy**

* 1. Zmluvné strany sa dohodli, že Poskytovateľ je povinný vypracovať pre Objednávateľa Žiadosť na strane CZ tak, aby ju mohol Projektový partner poskytnúť Hlavnému partnerovi, ktorý musí Žiadosť o NFP riadne a včas podpísať svojim štatutárnym orgánom, aby takúto podpísanú Žiadosť o NFP následne mohol predložiť na MIRRI najneskôr **do termínu 30.9.2023.**

**5. Práva a povinnosti zmluvných strán**

* 1. Poskytovateľ bude oznamovať Objednávateľovi, bez zbytočného odkladu, informácie týkajúce sa predmetu tejto zmluvy, ktoré budú oficiálne zverejnené resp. sa o nich inak dozvie.
  2. Poskytovateľ je povinný poskytovať služby podľa tejto zmluvy vždy s odbornou starostlivosťou, podľa svojich najlepších schopností a vedomostí a podľa pokynov a inštrukcií Objednávateľa.
  3. Poskytovateľ bude služby poskytovať prostredníctvom svojich zamestnancov, interných a/alebo externých spolupracovníkov a/alebo pomocou tretích osôb, ktoré tým poverí, avšak Poskytovateľ nesie plnú zodpovednosť za nedodržanie povinnosti uvedených v zmluve bez ohľadu na to, či ich vykonával sám alebo pomocou subdodávateľov.
  4. Poskytovateľ nezodpovedá za vady, ktoré boli priamo spôsobené použitím podkladov, a/alebo informácií, a/alebo vecí prevzatých od Objednávateľa a Poskytovateľ ani pri vynaložení všetkej starostlivosti a odbornosti nemohol zistiť ich nevhodnosť, prípadne na ňu upozornil objednávateľa, ale ten na ich použití trval.
  5. Objednávateľ je povinný poskytnúť Poskytovateľovi všetky potrebné informácie, listiny, prehlásenia, vyhlásenia, rozhodnutia prípadne iné potrebné dokumenty nevyhnutné k riadnemu a včasnému plneniu jeho povinností podľa tejto Zmluvy, a to do 48 hodín od jeho písomného vyzvania na ich predloženie Poskytovateľom, pokiaľ sa zmluvné strany v konkrétnom prípade písomne nedohodnú na inom čase. V prípade omeškania Objednávateľa so splnením svojich povinností podľa predchádzajúcej vety sa vzhľadom na okolnosti a povahu toho, ktorého omeškania má zato, že Poskytovateľ nie je v omeškaní so splnením svojich povinností podľa tejto Zmluvy.
  6. Zmluvné strany berú na vedomie, že táto Zmluva neoprávňuje Poskytovateľa na vykonávanie právnych úkonov v mene a na účet Objednávateľa voči tretím osobám. Ak bude zariadenie určitej záležitosti vyžadovať uskutočnenie právnych úkonov v mene Objednávateľa, Objednávateľ podľa vlastného uváženia zabezpečí vykonanie týchto úkonov sám alebo vystaví včas Poskytovateľovi potrebné písomné plnomocenstvo. V prípade omeškania Objednávateľa so splnením svojich povinností podľa predchádzajúcej vety sa vzhľadom na okolnosti a povahu toho, ktorého omeškania má zato, že Poskytovateľ nie je v omeškaní so splnením svojich povinností podľa tejto Zmluvy.
  7. Zmluvné strany si so všetkou vážnosťou uvedomujú špecifický charakter možnosti získania a využívania Prostriedkov pre účely realizácie projektov vrátane Projektu, a preto sa zaväzujú a garantujú, že budú dodržiavať všetky záväzné pravidlá platné v Európskej únii a/alebo Slovenskej republike týkajúce sa získavania a využívania týchto Prostriedkov.

1. **Odmena** 
   1. Za výkon činností Poskytovateľom podľa tejto Zmluvy sa Objednávateľ zaväzuje poskytnúť Poskytovateľovi nasledovnú odmenu:
      1. Za poskytnutie externého manažmentu **prípravy** **Žiadosti o NFP** podľa bodu 3.1. čl. 3. tejto Zmluvy sa Objednávateľ zaväzuje Poskytovateľovi zaplatiť odmenu vo výške **2500,00 EUR bez DPH** (slovom dvetisíc päťsto EUR bez DPH), t.j. **3000,00 EUR s DPH** (slovom tritisíc eur s DPH), DPH (20%) je **500,00 EUR**, pričom je táto odmena rozdelená na dve časti:

6.1.1.1 Na prvú časť odmeny vo výške vo **1500,00 EUR bez DPH** (slovom tisícpäťsto eur), t.j. **1800,00 EUR s DPH** (slovom tisícosemsto eur), DPH (20%) je **300,00 EUR** vznikne Poskytovateľovi nárok po protokolárnom odovzdaní vypracovanej Žiadosti na strane CZ, v rozsahu podľa bodu 3.2.1. Objednávateľovi a súčasne bude Objednáteľovi vhodnou formou predložené (napr. printscreen obrazovky) riadne spracovanie Žiadosti na strane CZ v systému ITMS2014 pre podanie spoločnej Žiadosti o NFP. Podkladom k úhrade odmeny bude faktúra vystavená Poskytovateľom s lehotou splatnosti 14 dní odo dňa doručenia faktúry.

6.1.1.2 Na druhú časť odmeny vo výške **1000,00** **EUR bez DPH** (slovom tisíc EUR), t.j. **1200,00 EUR s DPH** (slovom tisíc eur), DPH (20%) je **200 EUR** vznikne Poskytovateľovi nárok doručením rozhodnutia o schválení Žiadosti o NFP, pričom faktúra bude vystavená Poskytovateľom do 10 dní po elektronickom (mailom) doručení rozhodnutia o schválení Žiadosti o poskytnutí NFP Objednávateľom, alebo oficiálnom zverejnení tejto informácie na webovej stránke ITMS2014+, pričom lehota splatnosti je 14 dní odo dňa doručenia faktúry.

6.1.2. Odmena podľa bodu 6.1.1. tohto čl. zahŕňa všetky náklady poskytovateľa, ktoré nevyhnutne a/alebo účelne vynaložil v súvislosti s plnením predmetu Zmluvy, vrátane cestovných nákladov. Akékoľvek iné náklady a ich vynaloženie musia byť vopred písomne odsúhlasené Objednávateľom. Stanovená výška odmeny uvedená v bode 6.1.1. môže byť prekročená len v prípade písomného súhlasu Objednávateľa na základe zdôvodnenia Poskytovateľa prečo došlo k podstatnému navýšeniu rozsahu činností vykonaných pri plnení predmetu tejto Zmluvy, čo viedlo k prekročeniu pôvodne odhadovaného počtu osobohodín potrebných na splnenie povinností Poskytovateľa podľa tejto Zmluvy.

* 1. Poskytovateľ je platcom DPH. Všetky časti odmeny uvedené v bode 6.1 tohto čl. sú uvedené bez sadzby dane z pridanej hodnoty. DPH bude k odmene účtovaná v čase fakturácie podľa platných predpisov.
  2. Faktúra sa považuje za uhradenú dňom pripísania fakturovanej sumy z účtu Objednávateľa v prospech účtu Poskytovateľa.

1. **Sankce**

7.1. Zmluvné strany sa dohodli, že pokiaľ Poskytovateľ nevypracuje pre Objednávateľa časť Žiadosti na strane CZ v rozsahu podľa bodu 3.2.1. a kvalite podľa podmienok Výzvy a v čase uvedenom v bode 4.1, čl. 4 tejto Zmluvy a týmto ohrozí podanie kompletnej Žiadosti na strane SK je povinný zaplatiť Objednávateľovi zmluvnú pokutu vo výške 1500,00 EUR bez DPH (slovom tisícpäťsto eur), t.j. 1800,00 EUR s DPH (slovom tisícosemsto eur), DPH (20%) je 300,00 EUR.

* 1. V prípade ukončenia platnosti tejto Zmluvy alebo stiahnutia (odvolania, atď.) vypracovanej časti Žiadosti na strane CZ a tým nebude možné predloženie kompletnej Žiadosti na strane SK pred podaním Žiadosti v systéme ITMS2014+ na RO, z dôvodov iných ako je porušenie povinností Poskytovateľom a/alebo v prípade, ak Objednávateľ neprevezme vypracovanú časť Žiadosti na strane CZ, v rozsahu podľa bodu 3.2.1. Objednávateľovi v čase uvedenom v bode 4.1, čl. 4 tejto Zmluvy a/alebo v prípade, ak Objednávateľ nemá záujem časť Žiadosť na strane CZ podať a týmto ohrozí podanie kompletnej Žiadosti na strane SK, má Poskytovateľ nárok na fixnú odmenu v celkovej výške 1500,00 EUR bez DPH (slovom tisícpäťsto eur), t.j. 1800,00 EUR s DPH (slovom tisícosemsto eur), DPH (20%) je 300,00 EUR.

1. **Doba trvania zmluvy** 
   1. Táto zmluva sa uzatvára na dobu určitú, do 31.12.2024. Skončenie platnosti tejto Zmluvy z iného dôvodu, ako z dôvodu porušenia povinnosti Poskytovateľa nemá vplyv na zánik nároku Objednávateľa na zaplatenie jeho odmeny alebo jej časti podľa čl. 6 tejto Zmluvy.
   2. Pred uplynutím dohodnutej doby trvania zmluvy možno túto zmluvu ukončiť len písomnou dohodou zmluvných strán.
   3. Objednávateľ má právo od tejto Zmluvy odstúpiť, s účinkom odstúpenia ku dňu jeho písomného doručenia Poskytovateľovi, v prípade ak si tento, napriek predchádzajúcemu písomnému upozorneniu Objednávateľa, riadne a včas neplní svoje povinnosti podľa tejto Zmluvy.
   4. Poskytovateľ má právo od tejto Zmluvy odstúpiť, s účinkom odstúpenia ku dňu jeho písomného doručenia Objednávateľovi, v prípade ak si tento, napriek predchádzajúcemu písomnému upozorneniu Poskytovateľa, riadne a včas neplní svoje povinnosti podľa tejto Zmluvy, predovšetkým v prípade ak neposkytuje Poskytovateľovi riadne a včas súčinnosť potrebnú na včasné a riadne splnenie povinností Poskytovateľa podľa tejto Zmluvy alebo je v omeškaní so zaplatením odmeny Poskytovateľa alebo jej časti.
2. **Záverečné ustanovenia**
   1. Poskytovateľ a Objednávateľ môžu meniť obsah Zmluvy, prípadne prijímať dodatky k Zmluve len písomne po vzájomnej dohode. Dodatky musia byť podpísané oprávnenými zástupcami oboch zmluvných strán.
   2. Táto Zmluva je uzavretá podľa zákona č. 513/1991 Zb. - Obchodný zákonník. V otázkach Zmluvou výslovne neupravených sa právne vzťahy medzi Poskytovateľom a Objednávateľom riadia ustanoveniami Obchodného zákonníka.
   3. Zmluvné strany sa dohodli, že akékoľvek formálne oznámenie alebo iná formálna korešpondencia, musia byť vykonané písomne a odoslané druhej zmluvnej strane prostredníctvom doporučenej pošty.
   4. Ak ktorékoľvek ustanovenie tejto Zmluvy je neplatné alebo nevynútiteľné alebo sa takým stane, jeho neplatnosť alebo nevynútiteľnosť nezruší platnosť ostatných ustanovení tejto Zmluvy okrem tých ustanovení, ktoré z povahy tejto Zmluvy nemôžu byť oddelené od zvyšku tejto Zmluvy, jej predmetu alebo okolností, za ktorých bola uzatvorená. Zmluvné strany súhlasia, že vykonajú všetko čo je nevyhnutné, aby sa dosiahol rovnaký výsledok ako ten, ktorý bol zámerom ktoréhokoľvek z takýchto neplatných alebo nevynútiteľných ustanovení.
   5. Poskytovateľ sa zaväzuje strpieť výkon kontroly/auditu/overovania súvisiaceho s predmetom zákazky, a to kedykoľvek počas trvania platnosti a účinnosti Zmluvy o poskytnutí uvedeného NFP uzavretej Hlavným partnerom a poskytovateľom NFP, na to oprávnenými osobami, ďalej poskytovateľ sa zaväzuje poskytnúť týmto osobám vykonávajúcim kontrolu/audit/overovanie, všetku potrebnú súčinnosť. Oprávnené osoby na výkon kontroly/auditu/overovania na mieste sú najmä:

a) Poskytovateľ NFP a ním poverené osoby,

b) Útvar vnútorného auditu Poskytovateľa/Útvar vnútornej kontroly Sprostredkovateľského orgánu a ním poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.“

* 1. Zmluva je vyhotovená v dvoch rovnopisoch, z ktorých každá zmluvná strana obdrží po jej podpísaní jeden rovnopis.
  2. Zmluva nadobúda platnosť dňom podpisu Objednávateľom a Poskytovateľom a účinnosti dňom zverejnenia v registri zmlúv podľa Zákona Českej republiky 340/2015 Zb., Zákon o registri zmlúv.
  3. Poskytovateľ a Objednávateľ prehlasujú, že si Zmluvu prečítali, jej obsahu porozumeli, Zmluva vyjadruje ich slobodnú a vážnu vôľu, nebola podpísaná v tiesni za nápadne nevýhodných podmienok, na znak čoho ju podpisujú.

Vo Vsetíne, dňa V Žiline, dňa

....................................... ..............................................

Ing. Filip Holzmüller Mgr. Mária Rybárová

riaditeľ konateľ